rejauldu/bengali-wikipedia huggingface dataset:
মহাবিল্বম দক্ষিণ ভারতের তামিলনাড়ু রাজ্যের চেন্নাই জেলার একটি আবাসিক ও অর্থনৈতিক অঞ্চল৷ এটি দোকান, বাজার ও হিন্দু মন্দিরের জন্য পরিচিত৷ এর উত্তর দিকে রয়েছে কোটমবক্কম, দক্ষিণ দিকে রয়েছে সঈদাপেট, পূর্ব দিকে রয়েছে ত্যাগরায়নগর ও নন্দনম এবং পশ্চিম দিকে রয়েছে অশোকনগর৷ অযোধ্যা মণ্ডপম মিলনক্ষেত্র মহাবিল্বমের ল্যান্ডমার্ক৷  নামকরণ মনে করা হয় স্থানীয় মাম্বলম নামটি এসেছে সংস্কৃত মহাবিল্বম নাম থেকে৷ বিল্ব শব্দের অর্থ বেলপাতা এবং মহাবিল্বম বলতে পূণ্য বেলপাতা বিষয়ক৷ জনশ্রুতি রয়েছে ঐ স্থানে বহু বেল গাছ ছিল৷ মহাবিল্বম থেকে মাবিলম ও পরে মাম্বলম নাম এসে থাকতে পারে৷  বর্তমান মহাবিল্বম মৈলাই মেল অম্বলম অর্থাৎ মৈলাই বা মাবিলমের পশ্চিমাংশ নামে পরিচিত ছিল৷ রেললাইনঅপাতার পর মহাবিল্বম পূর্ব ও পশ্চিমে ভাগ হয়ে যায়৷ পূর্ব অংশে নতুন নামকরণ করা হয় ত্যাগরায়নগর এবং পশ্চিম অংশ পশ্চিম মাম্বলম বা মহাবিল্বম নামে রয়ে যায়৷   ইতিহাস  চেন্নাই তথা তৎকালীন মাদ্রাজ শহরের অন্তর্ভুক্ত হওয়ার পূর্বে মহাবিল্বম ছিল চিঙ্গলপৎ জেলার সঈদাপেট তালুকের একটি গ্রাম মাত্র। ১৭২৬ খ্রিস্টাব্দের একটি শিলার তৈরি ফলক যা কোজা পেট্রাস উসকান দ্বারা আদিয়ার নদীর ওপর মারাইমালাই আদিগল উড়ালপুর (পূর্ব নাম মার্মালং ব্রিজ)‌ তৈরীর স্মৃতিচারণ করে, এটি সর্ব পুরাতন প্রমাণ যেখানে মাম্বলম নামের উল্লেখ রয়েছে। এই উড়ালপুলের মার্মালং ব্রিজ নামটি এসেছে মাম্বলম থেকেই। মহাবিল্বম গ্রাম ওই সময়ে ছিল এক তেলুগু ভাষী রেড্ডি পদবী বিশিষ্ট পরিবারের জমিদারির অংশ।  ১৯১১ খ্রিস্টাব্দে মাদ্রাজ-কাঞ্চীপুরম রেলরোডের পথে মাম্বলম রেলওয়ে স্টেশন নির্মাণের পর থেকে মহাবিল্বমের নগরায়ন শুরু হয়।  ১৯২৩ খ্রিস্টাব্দে নিকাশি ব্যবস্থার উন্নয়নে মাদ্রাজ শহরের পশ্চিম দিক থেকে "লং ট্যাংক" নামে একটি নালা খনন করা হয়। ওই বছরই পূর্বোক্ত তেলুগুভাষী জমিদার ব্রিটিশ কোম্পানিকে তার জমিদারি অর্পণ করে। ১৯২৩-২৫ খ্রিস্টাব্দের মধ্যে বৃহত্তর মহাবিল্বম থেকে ফোন করা হয় নতুন শহরতলী ত্যাগরায়নগর। এরপর মহাবিল্বম ও ত্যাগরায়নগরের ১.০০৮ বর্গমাইল এলাকা মাদ্রাজ শহরের মহাবিল্বম বিভাগের অন্তর্ভুক্ত করা হয়। যথেষ্ট বাস পরিষেবার মাধ্যমে মহাবিল্বম চেন্নাইয়ের একাধিক স্থানের সঙ্গে যুক্ত৷ এলাকার চতুর্দিকে রয়েছে আর্য গৌড়া রোড, যা জনপ্রিয় বডাগা জাতির নেতা ও রাজনীতিবিদ এইচ বি অরি গৌড়ার নামে নামাঙ্কিত৷ ১৯৪৬ খ্রিস্টাব্দে মহাবিল্বম চেন্নার পুরসভার অন্তর্ভুক্ত হয়৷  পরিবহন এই লোকালয়ে রয়েছে মাম্বলম রেলওয়ে স্টেশন, যা চেন্নাই সেন্ট্রাল, এগমোর ও তাম্বরমের পর চেন্নাইয়ের ব্যস্ততম রেলওয়ে স্টেশন৷ নিকটতম বাস টার্মিনাসটি ত্যাগরায়নগরে অবস্থিত৷ বাস পরিষেবার মাধ্যমে মহাবিল্বম কে কে নগর, বড়পালনি, আইয়াপ্পানতাঙ্গল, পুন্তমল্লী, ব্রডওয়ে, ময়িলাপুর, রঙ্গরাজাপুরম, শালিগ্রামম, বেসান্তনগর, তারামণি, গিণ্ডি, পট্টাবিরাম, কুন্দ্রতুর প্রভৃতি অঞ্চলের সাথে যুক্ত৷ চেন্নাই মেট্রোর সবুজ লাইনের অশোকনগর মেট্রো স্টেশন মহাবিল্বমের নিকটতম৷   বিশিষ্ট ব্যক্তি   রবিচন্দ্রন অশ্বিন: ভারতীয় ক্রীড়াবিদ ক্রিকেটর  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
এই পাতাটি ২০১৮ ও ২০১৯ সালের প্রশাসকত্ব পর্যালোচনার সংগ্রহশালা। ২০১৮  মার্চ    উর্ত্তীর্ণ হওয়া নীতিমালা অনুসারে ১৯ জন প্রশাসকের মধ্যে নিম্নলিখিত প্রশাসকগণ ২০১৮-এর মার্চ মাস অনুসারে মানদণ্ড ২ পূরণ করতে ব্যর্থ হন ও তাঁদের বার্তা দেয়া হয়। নীতিমালার ২.১ পয়েন্ট অনুসারে তিন মাস পর তাঁদের অবস্থান:    - বার্তা পাওয়ার পর প্রশাসক অধিকার রাখবেন বলে জানান কিন্তু ৩ মাসের মধ্যেও সক্রিয়তা নীতিমালা পূরণ করতে ব্যর্থ হন। ২০১৯ দেখুন    - বার্তা পাওয়ার পর প্রশাসক অধিকার রাখবেন বলে জানান কিন্তু ৩ মাসের মধ্যেও সক্রিয়তা নীতিমালা পূরণ করতে ব্যর্থ হন। ২০১৯ দেখুন    - বার্তা পাওয়ার পর প্রশাসক অধিকার রাখবেন বলে জানান কিন্তু ৩ মাসের মধ্যেও সক্রিয়তা নীতিমালা পূরণ করতে ব্যর্থ হন। ২০১৯ দেখুন    - বার্তা পাওয়ার পর প্রশাসক অধিকার রাখবেন বলে জানান ও ৩ মাসের মধ্যে সক্রিয়তা নীতিমালা পূরণ করতে সমর্থ হন। প্রশাসকত্ব বাতিল করা হলো না    - বার্তা পাওয়ার পর প্রশাসক অধিকার রাখবেন বলে জানান কিন্তু ৩ মাসের মধ্যেও সক্রিয়তা নীতিমালা পূরণ করতে ব্যর্থ হন। ২০১৯ দেখুন    - বার্তা পাওয়ার পর প্রশাসক অধিকার রাখবেন বলে আলোচনাসভায় জানানি, কিন্তু ৩ মাসের মধ্যে সক্রিয়তা নীতিমালা পূরণ করতে সমর্থ হন। প্রশাসকত্ব বাতিল করা হলো না   আগস্ট  ৬ আগস্ট ২০১৮ তারিখে সতর্কতা বার্তা দেয়া হয়। নীতিমালার ২.১ পয়েন্ট অনুসারে তিন মাস পর তাঁর অবস্থান:    - বার্তা পাওয়ার পর প্রশাসক অধিকার রাখবেন নাকি রাখবেন না কিছু জানান নি। অতিরিক্ত হিসেবে ৩ মাসের মধ্যেও সক্রিয়তা নীতিমালা পূরণ করতে ব্যর্থ হন। ২০১৯ দেখুন  ২০১৯  মার্চ    উর্ত্তীর্ণ হওয়া নীতিমালা অনুসারে ১৬ জন প্রশাসকের মধ্যে নিম্নলিখিত প্রশাসকগণ ২০১৯-এর মার্চ মাস অনুসারে মানদণ্ড ২.১ (টীকায় দ্রষ্টব্য) পূরণ করতে ব্যর্থ হন:                উপরোক্ত সকল প্রশাসক ২০১৮ সালের পর্যালোচনায় সক্রিয় প্রশাসকের মানদণ্ড পূরণে ব্যর্থ হন, তাঁদের সকলকে বার্তা দেয়ার পর প্রশাসকত্ব রাখবেন বলে জানান কিন্তু ৩ মাসের অধিক সময়েও (১ বছর পরেও) মানদণ্ড পূরণ করতে পারেননি। মানদণ্ড ২.১ (টীকায় দ্রষ্টব্য) অনুসারে তাঁদের প্রশাসকত্ব ও ব্যুরোক্র্যাটত্ব (যদি থাকে) বাতিল করা হল।
আটঘরিয়া উপজেলা বাংলাদেশের পাবনা জেলার অন্তর্গত একটি উপজেলা।   অবস্থান ও আয়তন  আটঘরিয়া উপজেলার ২৪°০৩´ থেকে ২৪°১২´ উত্তর অক্ষাংশ এবং ৮৯°১০´ থেকে ৮৯°২৫´ পূর্ব দ্রাঘিমাংশে অবস্থিত। ১৮৬.১৫ বর্গ কিলোমিটার। এ উপজেলার উত্তরে চাটমোহর উপজেলা ও ফরিদপুর উপজেলা, দক্ষিণে পাবনা সদর উপজেলা ও ঈশ্বরদী উপজেলা, পূর্বে সাঁথিয়া উপজেলা, পশ্চিমে ঈশ্বরদী উপজেলা ও নাটোর জেলার বড়াইগ্রাম উপজেলা।   প্রশাসন  আটঘরিয়া থানা গঠিত হয় ১৩ জানুয়ারি ১৯১৫ সালে। উপজেলায় রূপান্তরিত হয় ১৯৮৩ সালে।   প্রশাসনিক এলাকা  উপজেলার ইউনিয়নসমূহ  মাজপাড়া ইউনিয়ন  চাঁদভা ইউনিয়ন  দেবোত্তর ইউনিয়ন  একদন্ত ইউনিয়ন  লক্ষ্মীপুর ইউনিয়ন   জনসংখ্যা  ২০১১ সালের আদমশুমারি মতে এই উপজেলার জনসংখ্যা ১,৫৭১২৫৪ জন।   শিক্ষা প্রতিষ্ঠান  খিদিরপুর ডিগ্রি মহাবিদ্যালয় (১৯৯৫), দেবোত্তর ডিগ্রি মহাবিদ্যালয় (১৯৯৫), আটঘরিয়া ডিগ্রি মহাবিদ্যালয় (১৯৭২), খিদিরপুর টেকনিক্যাল অ্যান্ড বিজনেস  ম্যানেজমেন্ট কলেজ (২০০৩), আটঘরিয়া পাইলট উচ্চ বিদ্যালয় (১৯৫৪), দেবোত্তর পাইলট উচ্চ বিদ্যালয় (১৯৬৬), দেবোত্তর মডেল সরকারি প্রাথমিক বিদ্যালয় (১৮৮০), ত্বাহা ইসলামিয়া সিনিয়র মাদ্রাসা (১৯২৩), একদন্ত ডিগ্রি কলেজ, ধলেশ্বর ইসলামিয়া দাখিল মাদ্রাসা (১৯২২)।  শিক্ষার  গড় হার : ৫৬.৭%; পুরুষ ৫৮.৯%, মহিলা ৫৪.২%।   মুক্তিযুদ্ধ  মুক্তিযুদ্ধের ঘটনাবলি ১৯৭১ সালে মাজপাড়া ইউনিয়নের বংশীপাড়া ঘাটে পাকসেনাদের সঙ্গে মুক্তিযোদ্ধাদের লড়াইয়ে ১ জন পাক অফিসার নিহত হয় এবং ১২ জন মুক্তিযোদ্ধা সহ ৩ জন গ্রামবাসি শহীদ হন।   প্রাচীন নিদর্শনাদি ও প্রত্নসম্পদ  খানবাড়ি মসজিদ (আটঘরিয়া), মৃধার মসজিদ (আটঘরিয়া), বেরুয়ান জামে মসজিদ (বেরুয়ান), বিশ্রামপুরী জামে মসজিদ (বিশ্রামপুরী শব্দটি খুঁজে পাওয়া যায় কবি ও কথাসাহিত্যিক 'মেওর বংশীরাজ' এর বেশকিছু রচনাবলীতে)।   অর্থনীতি  এই উপজেলার অর্থনীতি প্রধানত কৃষিনির্ভর। প্রধান ফসল ধান, পাট, গম, ভুট্টা, আঁখ, পান, ডাল, সরিষা, বেগুন, আলু, কাঁচা মরিচ, পটল, পিঁয়াজ, রসুন, শাকসবজি।  কুটিরশিল্প তাঁতশিল্প, বাঁশশিল্প, বেতের কাজ, কাঠের কাজ, রেশম উৎপাদন শিল্প ইত্যাদি ক্ষুদ্র ও মাঝারি শিল্প কারখানা রয়েছে।   উল্লেখযোগ্য ব্যক্তি  মেজর জেনারেল (অব:) নজরুল ইসলাম, মুহাম্মদ লোকমান হোসাইন (শিক্ষাবিদ ও লেখক), আমিনুল ইসলাম (সাবেক মেয়র), মুক্তিযোদ্ধা আনোয়ার হোসেন রেনু (সাবেক উপজেলা চেয়ারম্যান) প্রমুখ।  ঐতিহাসিক স্থান   চন্দ্রনাথ সেনের জমিদার বাড়ি  অধম রশীদ কটেজ (বাঙালি মুসলিম কবি ও কথাসাহিত্যিক 'মেওর বংশীরাজ 'র জন্মস্থান)।   তথ্যসূত্র    বহিঃসংযোগ       বিষয়শ্রেণী:পাবনা জেলার উপজেলা
তৃতীয় হেনরি ডক্টরস্কি (জন্ম ৩০ জানুয়ারী, ১৯৫৬) একজন আমেরিকান অ্যাকর্ডিয়নিস্ট , অর্গানবাদক, সুরকার এবং লেখক। কীর্তানানন্দ স্বামী ভক্তিপদের থেকে হিন্দু গৌড়ীয় বৈষ্ণবের দীক্ষা গ্রহণ করে নতুন নাম হয়  "হৃষিকেশ দাস"।  তিনি কন্ডাক্টর লরিন ম্যাজেল, জন উইলিয়ামস, মারিস জ্যানসনস, জুলিয়াস রুডেল, ডেভিড ডেলার্ড ট্রেডিকি এবং হাউ শো-এর অধীনে পিটসবার্গ সিম্ফনি অর্কেস্ট্রার সাথে কনসার্ট এবং রেকর্ডিং সেশনের সময় সেলবাদক মিস্টিস্লাভ রোস্ট্রোপোভিচ , বেহালা বাদক গিল শাহাম এবং ইতজাক পার্লম্যানের সাথে অ্যাকর্ডিয়ানে পারফর্ম করেছেন।   লেখক  ডক্টরস্কি একজন হরে কৃষ্ণ ইতিহাসবিদ হিসেবে পরিচিত হয়ে উঠেছেন এবং আজ পর্যন্ত ইসকন, স্বামী ভক্তিপদ এবং নিউ বৃন্দাবন কৃষ্ণ সম্প্রদায় সম্পর্কে নয়টি বই প্রকাশ করেছেন:   Killing For Krishna--The Danger of Deranged Devotion (2018),  Sicarios Por Krishna--El Peligro de la Devoción Desquiciada (2019), a Spanish translation of Killing For Krishna,  Uccidere per Krishna--Il Pericolo di una Devozione Squilibrata (2021), an Italian translation of Killing For Krishna,  Eleven Naked Emperors--The Crisis of Charismatic Succession in the Hare Krishna Movement (2020),  Gold, Guns and God: Swami Bhaktipada and the West Virginia Hare Krishnas: Vol. 1: A Crazy Man (2020),  Gold, Guns and God: Swami Bhaktipada and the West Virginia Hare Krishnas: Vol. 2: A Pioneer Community (2021).  Gold, Guns and God: Swami Bhaktipada and the West Virginia Hare Krishnas: Vol. 3: Prabhupada's Palace of Gold (2020),  Gold, Guns and God: Swami Bhaktipada and the West Virginia Hare Krishnas: Vol. 4: Deviations in the Dhama (2021).  Gold, Guns and God: Swami Bhaktipada and the West Virginia Hare Krishnas: Vol. 5: The Murder and the Mandir (2020).   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:হিন্দু দার্শনিক বিষয়শ্রেণী:মার্কিন কৃষ্ণ ভক্ত বিষয়শ্রেণী:মার্কিন হিন্দু বিষয়শ্রেণী:কৃষ্ণ ভক্ত বিষয়শ্রেণী:বৈষ্ণব সাধু বিষয়শ্রেণী:হিন্দু বিষয়শ্রেণী:মার্কিন লেখক বিষয়শ্রেণী:মার্কিন অ-কল্পকাহিনী লেখক বিষয়শ্রেণী:হিন্দুধর্মে ধর্মান্তরিত বিষয়শ্রেণী:আন্তর্জাতিক কৃষ্ণভাবনামৃত সংঘ বিষয়শ্রেণী:খ্রিস্টধর্ম থেকে হিন্দুধর্মে ধর্মান্তরিত বিষয়শ্রেণী:আন্তর্জাতিক কৃষ্ণভাবনামৃত সংঘের ধর্মীয় ব্যক্তিত্ব বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:মার্কিন পুরুষ সুরকার বিষয়শ্রেণী:২০শ শতাব্দীর মার্কিন সুরকার বিষয়শ্রেণী:২০শ শতাব্দীর মার্কিন পিয়ানোবাদক বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ
জন কোক (ইংরেজি ভাষায়: John Cocke) (জন্ম: ৩০শে মে, ১৯২৫ - মৃত্যু: ১৬ই জুলাই, ২০০২) একজন মার্কিন কম্পিউটার বিজ্ঞানেএ যিনি কম্পিউটার স্থাপত্যে তার অবদানের জন্য পরিচিত। তাকে রিডিউসড ইনস্ট্রাকশন সেট কম্পিউটিং এর জনক বলা হয়। তিনি ডিউক বিশ্ববিদ্যালয় থেকে ১৯৪৬ সালে যন্ত্রপ্রকৌশলে ব্যাচেলর্স ডিগ্রি অর্জন করেন এবং ১৯৫৩ সালে গণিতে ডক্টরেট ডিগ্রি অর্জন করেন। তিনি তার পুরো কর্মজীবন আইবিএমে ব্যয় করেছেন, ১৯৫৬ থেকে ১৯৯২। তিনি ১৯৮৭ সালে টুরিং পুরস্কার, ১৯৯১ সালে ন্যাশনাল মেডেল অব টেকনোলজি অ্যান্ড ইনোভেশন এবং ১৯৯৪ সালে ন্যাশনাল মেডেল অব সায়েন্স অর্জন করেন। National Science Foundation, The President's National Medal of Science: Recipient Details.   তথ্যসূত্র    বহিঃসংযোগ   IBM obituary  Duke profile from 1988 By Eileen Bryn  Interview transcript  IEEE John von Neumann Medal Recipients  বিষয়শ্রেণী:১৯২৫-এ জন্ম বিষয়শ্রেণী:২০০২-এ মৃত্যু বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:কম্পিউটার হার্ডওয়্যার প্রকৌশলী বিষয়শ্রেণী:কম্পিউটার প্রবক্তা বিষয়শ্রেণী:কম্পিউটার ডিজাইনার বিষয়শ্রেণী:ডিউক বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন গণিতবিদ বিষয়শ্রেণী:২০তম-শতাব্দীর গণিতবিদ বিষয়শ্রেণী:টুরিং পুরস্কার বিজয়ী বিষয়শ্রেণী:ন্যাশনাল মেডেল অফ সায়েন্স বিজয়ী বিষয়শ্রেণী:ন্যাশনাল মেডেল অফ টেকনোলজি প্রাপক বিষয়শ্রেণী:সিমোউর ক্রায় কম্পিউটার প্রকৌশল পুরস্কার প্রাপক বিষয়শ্রেণী:আইবিএম-এর কর্মচারী বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:আইইই জন ভন নিউম্যান মেডেল বিজয়ী বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন ফিলোসফিক্যাল সোসাইটির সদস্য
শক্তি বর্মণ () একজন প্যারিসে, ফ্রান্সে অবস্থিত একজন ভারতীয় বাঙালি চিত্রশিল্পী এবং ভাস্কর। ভারত ও বিদেশে উভয়ই শিল্প প্রেমীদের তার কাজ সম্পর্কে পরিচিত করাতে পেরেছেন। ছয় দশকেরও বেশি ধরে তিনি প্যারিসে তার পরিবারের সাথে বসবাস করছেন। বিদেশে যখন চিত্রশিল্পী হিসাবে তার জীবন গভীর শিকড় অঙ্কিত হয়েছে,তবুও,তিনি নিজের দেশের সাথে যোগাযোগ হারিয়ে ফেলেননি, কলকাতা, মুম্বাই, দিল্লিতে তার কাজ প্রদর্শনের জন্য প্রায়ই ভারতে আসেন।  শৈশব  শৈশবের দিনগুলো কেটেছে বাংলাদেশে (স্বাধীনতা-পূর্বে ভারতর অংশ ছিল)। ব্রাহ্মণবাড়িয়ার বিদ্যাকুট গ্রামে। ঠাকুরদা ছিলেন তালুকদার। কিন্তু বাবা-কাকারা ব্যবসাসূত্রে কলকাতাবাসী ছিলেন। মা উমাতারা বর্মণ আর বাবা আদিনাথ বর্মণ কলকাতার বাড়িতে থাকতেন। তার প্রথম জন্মদিন পালন করতে মা তাকে নিয়ে বিদ্যাকুট গ্রামে আসেন আর সেখানেই তিনি বেড়ে ওঠেন। গ্রামের সৌন্দর্য এবং রঙিন সামাজিক ও ধর্মীয় উৎসবের সৌন্দর্য তাকে আকৃষ্ট করে এবং তার সংবেদনশীল মনে একটি গভীর ছাপ রেখে যায়। সেই সময়ে,সম্ভবত,যখন তার মধ্যে শিল্পী জন্মগ্রহণ করেন - ফুল,গাছ,পাখি এবং প্রাণী; খোলা জলাশয় এবং নৌকা,বংশীবাদক এবং ঢাকির ছেলেদের দল-তার চিত্রকলার নির্যাস। এসবই পরে শিল্পীর সৃষ্টিতে ভিড় করেছে নানা চিত্রকল্পে। আট বছর বয়েস পর্যন্ত বিদ্যাকুট গ্রামে ছিলেন তারপর কলকাতায় চলে আসেন। তিনি কলকাতার গভর্নমেন্ট কলেজ অফ আর্টস অ্যান্ড ক্রাফটসে এবং পরবর্তী কালে প্যারিসে ইক্লোল ন্যেশনাল দেস বিওস আর্টসে অধ্যয়ন করেন।১৯৫৬ সাল, মাত্র ২১ বছর বয়সে কলকাতা আর্ট কলেজের পড়া শেষ করে, শিল্পী হবার বাসনা নিয়ে জাহাজে পারি দেন প্যারিসের পথে সঙ্গে ফরাসি সরকারের বৃত্তি।  পরিবার  শক্তি বর্মণ বিবাহ করেন ফরাসি চিত্রশিল্পী ম্যাইট ডেলটেইলকে ()Zaira Arslan (14 January 2013) "Happiness in Art", The Indian Express. Retrieved 2013-09-24.। তার প্রসারিত পরিবারে অনেক বিখ্যাত শিল্পী রয়েছেন: তার মেয়ে চিত্রশিল্পী মায়া বর্মণ,Zaira Arslan (14 January 2013) "Happiness in Art", The Indian Express. Retrieved 2013-09-24. ফ্রান্সে বসবাস ও কাজ করেন,বিভিন্ন পুরস্কারও জিতেছেন; এবং তার ভাইঝি, জয়শ্রী বর্মণ তার দ্বারা অনুপ্রাণিত হয়েছিলেন এবং একজন উল্লেখযোগ্য শিল্পী; তার ভাইঝি জামাই,পরেশ মাইতি তিনি ভারতে এবং অন্য দেশে তার শিল্পের প্রদর্শনী করেছেন এবং বিভিন্ন পুরস্কারও জিতেছেন।  কর্মজীবন  প্যারিসে ছাত্র থাকাকালীন তিনি সেখানে তার প্রথম প্রদর্শনী করেন। ১৯৫৪ সালে কলকাতায় তার প্রথম একক প্রদর্শনী হয়, এবং এরপর থেকে বিশ্বব্যাপী প্রদর্শিত হয় তার শিল্পকলার, যার মধ্যে রয়েছে প্যারিসের গ্যালারি ডেস বিউকস আর্টসের () মতো স্থান; পিকাদিলি গ্যালারী, লন্ডন(); গ্যালারিয়া ডউকেট এট কুতুরেও, প্যারিস(); গ্যালারিয়া নুভো সাগিটারিও, মিলান(); এবং গ্যালারিয়া সাগর,জুরিখ()।ইউরোপ ও আমেরিকা ছাড়াও তিনি জাপানেও প্রদর্শনী করেছেন।"Sakti Burman Profile,Interview and Artworks". Retrieved 2018-03-28.  বর্তমানে শক্তি বর্মণ প্যারিস,ফ্রান্সে বসবাস এবং কাজ করেন।  তথ্যসূত্র  বিষয়শ্রেণী:১৯৩৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি শিল্পী বিষয়শ্রেণী:ফরাসি হিন্দু বিষয়শ্রেণী:ভারতীয় চিত্রশিল্পী বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:ভারতীয় বংশোদ্ভূত ফরাসি ব্যক্তি বিষয়শ্রেণী:কলকাতার শিল্পী
গোরায়া () ভারতের পাঞ্জাব রাজ্যের জলন্ধর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে গোরায়া শহরের জনসংখ্যা হল ১৫,১৩৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে গোরায়া এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:জলন্ধর জেলার শহর ও নগর
অ্যাবনর্মাল ফ্যামিলি: ওল্ডার ব্রাদার'স ব্রাইড (জাপানি: ) একটি ১৯৮৩ সালের জাপানি পিংক চলচ্চিত্র,  যা রচনা ও পরিচালনা করেছেন মাসায়ুকি সুও এবং পরিবেশনা করেছে শিনতোহো এইগা।   সারসংক্ষেপ  একটি মধ্যবিত্ত জাপানি পরিবারে জটিলতা দেখা দেয়, যখন বড় ভাই কোইচি তার নতুন, যৌন-উৎসুক স্ত্রী ইউরিকোকে বাড়িতে নিয়ে আসে। ছোট ভাই কাজু ওর প্রতি যৌন মোহে আকৃষ্ট হয় এবং বোন আকিকো গোপনে একটি সোপল্যান্ডে কাজ করে। পরিবারের পিতা এক বারের নারী মালিকের প্রতি আকৃষ্ট হয়ে পড়েন।   অভিনেতা ও চরিত্রাবলী    কাওরু কাজে () – ইউরিকো মামিয়া চরিত্রে  মিকি ইয়ামাজি () – আকিকো মামিয়া চরিত্রে  উসাগি আসো () – বারের নারী মালিক চরিত্রে  রেন ওসুগি – শুকিচি মামিয়া (পিতা) চরিত্রে  কেই শুতো () – কাজুও মামিয়া চরিত্রে  শিরো শিমোমোতো – কোইচি মামিয়া চরিত্রে   পটভূমি  যদিও মাসায়ুকি সুও অন্যান্য পিংক চলচ্চিত্রের জন্য চিত্রনাট্য লিখেছেন এবং কিয়োশি কুরোসাওয়া পরিচালিত কানদাগাওয়া পার্ভাট ওয়ার্সে সহকারী পরিচালক ও পার্শ্ব চরিত্রে অভিনয় করেছিলেন। কিন্তু অ্যাবনর্মাল ফ্যামিলি: ওল্ডার ব্রাদার'স ব্রাইড ছিল তার পরিচালনায় অভিষেক চলচ্চিত্র। পরবর্তীকালে তিনি শ্যাল উই ড্যান্স? চলচ্চিত্রের মাধ্যমে ‘আন্তর্জাতিক খ্যাতি অর্জন করেন।  অ্যাবনর্মাল ফ্যামিলি চলচ্চিত্রটি বহু সমালোচকের দৃষ্টিতে ইয়াসুজিরো ওজুর প্রাথমিক পারিবারিক নাটকগুলোর প্রতি শ্রদ্ধার্ঘ্য বা ব্যঙ্গাত্মক রূপে বিবেচিত হয়েছে।  জাসপার শার্প বলেন, চলচ্চিত্রটি হাস্যরসাত্মকভাবে ওজুর একাধিক বিখ্যাত কাহিনিকে একটি পিংক চলচ্চিত্রের কাঠামোর মধ্যে একত্র করেছে। সুও এই ছবিতে ওজুর সিগনেচার ক্যামেরা অ্যাঙ্গেল, চিত্ররীতি ও দৃষ্টিনন্দন চলন ব্যবহার করেছেন, যা এই ঘরানার আদিরসাত্মক উপাদানের সঙ্গে তীব্র বৈপরিত্য সৃষ্টি করে।   উপলব্ধতা  চলচ্চিত্রটি জাপানে প্রেক্ষাগৃহে মুক্তি পায় জুন ১৯৮৪ সালে। পরে ২০০২ সালের ২৮ জুন, এটি জাপানে আপলিংক () ডিভিডি আকারে প্রকাশ করে ।  এর আগেই, ২০০০ সালের মে মাসে, চলচ্চিত্রটি ভিডিও সিডি ফরম্যাটে চীনা ও ইংরেজি সাবটাইটেলসহ এশিয়া ভিডিও পাবলিশিং কোম্পানি কর্তৃক প্রকাশিত হয়েছিল।   তথ্যসূত্র    বহিঃসংযোগ    Abnormal Family: Older Brother's Bride চলচ্চিত্রের পর্যালোচনা – *Midnight Eye*    বিষয়শ্রেণী:জাপানি সেক্স কমেডি চলচ্চিত্র বিষয়শ্রেণী:পিংক চলচ্চিত্র বিষয়শ্রেণী:১৯৮০-এর দশকের পর্নোগ্রাফিক চলচ্চিত্র বিষয়শ্রেণী:১৯৮০-এর দশকের জাপানি চলচ্চিত্র বিষয়শ্রেণী:১৯৮৪-এর চলচ্চিত্র
250px|thumb|upright=1.5|ম্যারিয়েট হোটেল, কোচি  কোচি ম্যারিয়েট হোটেল ভারতের কোচিতে লুলু ইন্টারন্যাশনাল শপিং মল এর নিকটে অবস্থিত। হোটেলটি একটি অত্যাধুনিক পাঁচ তারকা হোটেল।  কক্ষসমূহ হোটেলটিতে অতিথিদের জন্য ২৭৩ টি কক্ষ রয়েছে। কক্ষগুলো অত্যাধুনিক সরঞ্জাম দ্বারা সুসজ্জিত এবং শীতাতপ নিয়ন্ত্রিত। এছাড়া কক্ষগুলোর সাথে মার্বেল পাথর দ্বারা নির্মিত আরামদায়ক বাথরুম রয়েছে। হোটেলটিতে অবস্থানকারী অতিথিদের সুবিধার্থে প্রতিটি কক্ষে উচ্চ গতিসম্পন্ন ইন্টারনেট ব্যবহারের সুবিধা রয়েছে। রুম ফিচারগুলো হচ্ছে ডিলাক্স রুম, এক্সিকিউটিভ রুম, ক্লাব স্যুইট, ভাইস প্রেসিডেন্‌শিয়াল রুম এবং প্রেসিডেন্‌শিয়াল রুম।  ডাইনিং কোচি কিচেন এ প্রতিদিনকার ব্রেকফাস্ট, লাঞ্চ এবং ডিনার পরিবেশিত হয়। একটি অত্যাধুনিক রেস্টুরেন্ট পরিবেশে অত্যন্ত সুস্বাদু এবং রুচিকর খাবার পরিবেশিত হয়ে থাকে। ভারত, এশিয়া, আরবীয় এবং পশ্চিমের রান্না বিশেষজ্ঞগণ দ্বারা রান্না পরিচালনা করা হয়ে থাকে।  মনোরম পরিবেশে বিশ্রাম এবং সতেজতা লাভ করার জন্য পুল বার একটি আদর্শ স্থান। এখানে বিভিন্ন ধরনের ফলের জুস, স্যান্ডউইচ এবং সালাদসহ অন্যান্য স্বাস্থ্যকর খাবার পরিবেশিত হয়ে থাকে।  ফিটনেস সার্ভিস হোটেলটিতে ফিটনেস সেন্টার এবং সুইমিং পুল সুবিধা রয়েছে। যা ব্যবহারের মাধ্যমে হোটেলটিতে অবস্থানকারী অতিথিরা নিজেদেরকে সুস্থ এবং সতেজ রাখতে পারে। অতিথিরা জিম মেম্বারশীপ গ্রহণের মাধ্যমে হোটেলের জিম ব্যবহার করতে পারেন। স্পা আয়ুর্বেদিক এবং ওয়েস্টার্ণ বডি ট্রিটমেন্ট, ফেসিয়াল, বডি ম্যাসাজ ইত্যাদি সুবিধার জন্য হোটেলটিতে রয়েছে কোয়ান স্পা সার্ভিস। স্পাটিতে ৪টি ট্রিটমেন্ট রুম, প্রি এবং পোস্ট ট্রিটমেন্ট এরিয়া এবং দুইটি ফুট রিফ্লেক্সোলোজি রুম রয়েছে।   তথ্যসূত্র   বিষয়শ্রেণী:ভারতের হোটেল
দ্য গার্লফ্রেন্ড এক্সপেরিয়েন্স (অথবা কেবল গার্লফ্রেন্ড ) হলো দানিয়েলা মিশেল লে বং-এর মঞ্চ নাম। তিনি একজন জার্মান বংশোদ্ভূত, কানাডাবাসী ড্র্যাগ পারফর্মার, যিনি কানাডাস আ ড্র্যাগ-এর প্রথম মৌসুমে উপস্থিত ছিলেন এবং কানাডাস ড্র্যাগ রেস-এর ৪র্থ মৌসুমে প্রতিদ্বন্দ্বিতা করেছিলেন।   প্রাথমিক জীবন  গার্লফ্রেন্ড এক্সপেরিয়েন্সের জন্ম জার্মানিতে। তিনি যথাক্রমে ভ্যানকুভার, ব্রিটিশ কলাম্বিয়া এবং জার্মানিতে তার মা এবং বাবার কাছে বেড়ে ওঠেন।  কিশোর বয়সে, যখন তার মা জানতে পারেন যে তিনি গে পানশালায় যাচ্ছেন, তখন তাকে বাড়ি থেকে বের করে দেন। এরপর তিনি ভ্যানকুভারের ডেভি স্ট্রিটে বার্লিন চরিত্রে ড্র্যাগ করতে শুরু করেন এবং স্থানীয় একটি ম্যাকডোনাল্ডসে খণ্ডকালীন কাজ করেন। ৭ বছর ধরে পারফর্ম করার পর তিনি তার পরিবারের সাথে পুনরায় যোগাযোগ স্থাপন করেন, যা তাকে মাদকমুক্ত হতে অনুপ্রাণিত করে।   পেশাজীবন  বার্লিন ড্র্যাগ নামের অধীনে তিনি সিবিসি জেম তথ্যচিত্র-ধারাবাহিক কানাডাস আ ড্র্যাগ-এ উপস্থাপিত হয়েছিলেন।  গার্লফ্রেন্ড এক্সপেরিয়েন্স কানাডাস ড্র্যাগ রেস-এর ৪র্থ মৌসুমে প্রতিদ্বন্দ্বিতা করেছিলেন। তিনি ছিলেন মৌসুমের দ্বিতীয় বাদ পড়া প্রতিযোগী। অনুষ্ঠানে, তিনি এবং তার সহ-প্রতিযোগী ডেনিম বলেছিলেন যে "এএফএবি" এবং "এএমএবি" ( জন্মের সময় নির্ধারিত মহিলা এবং জন্মের সময় নির্ধারিত পুরুষ ) শব্দগুলি ব্যবহার করে ড্র্যাগ শিল্পীদের শ্রেণীবদ্ধ করা হলে, তা ট্রান্সফোবিক হতে পারে।    ব্যক্তিগত জীবন  গার্লফ্রেন্ড এক্সপেরিয়েন্স একজন রূপান্তরিত নারী। তিনি ভ্যানকুভারে বাস করেন।   ফিল্মোগ্রাফি   কানাডাস আ ড্র্যাগ  কানাডাস ড্র্যাগ রেস (মৌসুম ৪)  ব্রিং ব্যাক মাই গার্লস (২০২৪)   তথ্যসূত্র    বহিঃসংযোগ      বিষয়শ্রেণী:রূপান্তরকামী অধিকার কর্মী বিষয়শ্রেণী:কানাডীয় সক্রিয়কর্মী বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
_শিক্ষা     উইকিপ্রকল্প বিদ্যালয় এর অধীনে বিদ্যালয় বিষয়ক নিবন্ধ তৈরি করা হয়। যেকোন শিক্ষা প্রতিষ্টান বিষয়ক নিবন্ধও এই প্রকল্পের আওতাধীন।  প্রকল্পের লক্ষ্য এই প্রকল্পের লক্ষ্য বিদ্যালয় বিষয়ক নতুন নিবন্ধ তৈরি এবং অসম্পূর্ণ নিবন্ধগুলো সম্পূর্ণ করা।  নিবন্ধ নির্দেশিকা উইকিপ্রকল্পের প্রত্যেকটি নিবন্ধ উইকিপিডিয়া:উইকিপ্রকল্প/নিবন্ধ নির্দেশিকা অনুযায়ী লেখা হবে।  টেম্পলেট বিদ্যালয় বিষয়ক নিবন্ধের আলাপ পাতায় {{উইকিপ্রকল্প বিদ্যালয়}} যোগ করুন  সদস্যসমূহ
মিস ইউনিভার্স ১৯৯৮, ৪৭তম মিস ইউনিভার্স প্রতিযোগিতা, ১২ মে, ১৯৯৮ তারিখে হাওয়াইয়ের হনলুলুতে স্ট্যান শেরিফ এরেনায় অনুষ্ঠিত হয়েছিল। অনুষ্ঠান শেষে ত্রিনিদাদ ও টোবাগোর ওয়েন্ডি ফিটজউইলিয়ামকে মুকুট পরান বিদায়ী মার্কিন যুক্তরাষ্ট্রের ব্রুক লি। ৮১ জন প্রতিযোগী এই বছর প্রতিদ্বন্দ্বিতা করে।   তথ্যসূত্র    বহিঃসংযোগ    মিস ইউনিভার্স অফিসিয়াল ওয়েবসাইট  বিষয়শ্রেণী:মিস ইউনিভার্স বিষয়শ্রেণী:মার্কিন যুক্তরাষ্ট্রের সুন্দরী প্রতিযোগিতা
ভোলা দারুল হাদিস কামিল স্নাতকোত্তর মাদ্রাসা বাংলাদেশের ভোলা জেলার প্রাচীনতম একটি আলিয়া মাদ্রাসা। তবে এটি ভোলা জেলার কেন্দ্রীয় মাদ্রাসা হওয়াতে ভোলা আলিয়া মাদ্রাসা নামেও অভিহিত হয়ে থাকে। মাদ্রাসাটিতে আলিয়া মাদ্রাসার সর্বোচ্চ শ্রেণী কামিল পর্যন্ত রয়েছে। এটি ১৯১৩ সালে এটি ভোলা জেলার সদর উপজেলার কাতলাসেন নামক স্থানে প্রতিষ্ঠিত হয়েছিলো। এখানে বিজ্ঞান ও মানবিক উভয় বিভাগই চালু রয়েছে। মাদ্রাসার বর্তমান অধ্যক্ষ মোঃ আবুল বাশার আব্দুর রহিম।   ইতিহাস  ২০১৩ সালে প্রথম দিকে ভোলা জেলার প্রানকেন্দ্রে এই মাদ্রাসা  স্থাপিত হয়। এর অনেক পরে তৎকালীন সরকার কর্তৃক অনুমোদন লাভ করে। পরবর্তীতে স্থানীয় ব্যক্তিবর্গের প্রচেষ্টায় ধীরে ধীরে এই মাদ্রাসা কামিল মাদ্রাসায় রূপান্তরিত হয়। এছাড়াও সাবেক মন্ত্রী মোশাররফ হোসেন শাহজাহান তার বাবার অর্থানুকুল্যে স্থানীয় আলেমরা বর্তমান আলিয়া মাদ্রাসা প্রতিষ্ঠা করেন।  ভোলা জেলায় ইসলামি শিক্ষা প্রসারে এই মাদ্রাসার অবদান রয়েছে। ২০০৬ সালে মাদ্রাসাটি ইসলামী বিশ্ববিদ্যালয়, কুষ্টিয়ার অধিভুক্ত লাভ করে, এবং ফাজিল শ্রেণী সাধারণ ডিগ্রি মান অর্জন করে। এরপর ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধিভুক্ত হয় এবং ২১টি মাদ্রাসার সঙ্গে এই মাদ্রাসায়ও অনার্স কোর্স চালু হয়। থাম্ব|ভোলা দারুল হাদিস কামিল মাদ্রাসার উলামাদের তালিকা   শিক্ষা কার্যক্রম  মাদ্রাসাটিতে প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এই মাদ্রাসার শিক্ষার্থীরা পড়াশোনা সংক্রান্ত বিভিন্ন প্রতিযোগিতায় অংশগ্রহণ করে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে।  মাদ্রাসার বর্তমান অধ্যক্ষ মোঃ আবুল বাশার আব্দুর রহিমের এবং উপাধ্যক্ষ মাওলানা মোবাশ্বেরুল হক নাঈম।   উল্লেখযোগ্য ব্যক্তিত্ব    রুহুল আমিন, মাদ্রাসার সাবেক অধ্যক্ষ।  মাওলানা মোবাশ্বেরুল হক নাঈম, লেখক ও গবেষক, উপাধ্যক্ষ।   তথ্যসূত্র   বিষয়শ্রেণী:ভোলা জেলার আলিয়া মাদ্রাসা বিষয়শ্রেণী:১৯১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের কামিল মাদ্রাসা
গ্লাসগো ইউনিভার্সিটি মুসলিম স্টুডেন্টস অ্যাসোসিয়েশন (GUMSA, উচ্চারিত gəmsjɑː) হল একটি ইসলামিক সমাজ যার লক্ষ্য গ্লাসগো বিশ্ববিদ্যালয়ের মুসলিম এবং অমুসলিম ছাত্রদের জন্য খাবারের ব্যবস্থা করা। GUMSA ১৯৬৮ সালে ডক্টর মোহাম্মদ আসলাম ইব্রাহিম দ্বারা প্রতিষ্ঠিত হয়েছিল এবং এটি স্কটল্যান্ডের সবচেয়ে দীর্ঘস্থায়ী মুসলিম ছাত্র সংগঠন এবং যুক্তরাজ্যের প্রাচীনতম সংগঠনগুলির মধ্যে একটি। GUMSA এর মূলমন্ত্র হল "জ্ঞান অন্বেষণ প্রত্যেক মুসলমানের জন্য বাধ্যতামূলক।"   তথ্যসূত্র   বিষয়শ্রেণী:যুক্তরাজ্য ভিত্তিক ইসলামি সংগঠন বিষয়শ্রেণী:গ্লাসগো বিশ্ববিদ্যালয়ের ক্লাব এবং সমিতি
মহামিলন হল ১৯৯৫ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। ছবিটির চিত্রনাট্য রচনা ও পরিচালনা করেছেন দিলীপ সোম এবং কাহিনী রচনা করেছেন জেড এ চৌধুরী ও যোসেফ শতাব্দী। এতে শ্রেষ্ঠাংশে অভিনয় করেছেন ববিতা, পীযুষ বন্দ্যোপাধ্যায়, সালমান শাহ, শাবনূর ও রাজীব।  চলচ্চিত্রটি ১৯৯৫ সালের ২২শে সেপ্টেম্বর বাংলাদেশে মুক্তি পায়।  কুশীলব   ববিতা - শাহানা মল্লিক  পীযুষ বন্দ্যোপাধ্যায় - জাহিদ মল্লিক  সালমান শাহ - শান্ত  শাবনূর - সাথী  রাজীব - কামাল চৌধুরী  শারমীন  সুমিতা দেবী - জাহিদের মা  মেঘলা  মর্জিনা  প্রবীর মিত্র  অমল বোস  সাইফুদ্দিন  সেতারা  আনিস - সদর আলী  ফরিদ আলী - হাবিলদার  আজহারুল ইসলাম খান  আবুল কালাম আজাদ  ডন - ডন  তুষার খান - নিসার  নাদের খান  সিরাজ হায়দার  এ কে কোরাঈশী  সৈয়দ আক্তার আলী  এছাড়া অন্যান্য অপ্রধান চরিত্রে অভিনয় করেছেন ঢালু, আব্বাস, গেদু, রাশেদা, জাহানারা, ফাতেমা, মনি, পুনম, ও মাহমুদা।  সঙ্গীত মহামিলন চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল। গীত রচনা করেছেন মনিরুজ্জামান মনির। গানে কণ্ঠ দিয়েছেন সৈয়দ আবদুল হাদী, এন্ড্রু কিশোর, শাকিলা জাফর, খালিদ হাসান মিলু, কনকচাঁপা, সালমা জাহান, আগুন, ও এম এ খালেক।  গানের তালিকা  তথ্যসূত্র  বহিঃসংযোগ       বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৯৫-এর চলচ্চিত্র বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র বিষয়শ্রেণী:দিলীপ সোম পরিচালিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র